Elektrisk Ford Capri lækket

“Legenden vender tilbage,” skriver Ford på sine sociale medier i anledning af premieren på den elektriske Ford Capri. Den finder sted senere i dag, den 10. juli, men allerede nu er de første billeder af den genopstandne klassiske sluppet ud.

Som det ses på billederne her, er de firekantede LED-kørelys en homage til den gamle Ford Capri fra 1980’erne. Men her holder enhver sammenligning også op.

Lige som Explorer er den nye Capri baseret på Volkswagens MEB-platform. Og i modsætning til den originale Capri, er det ikke en coupe, men derimod en “sporty crossover”. Altså hen i retningen af Volkswagen ID.5.

Et af de lækkede billeder af Ford Capri.

Dermed har vi også allerede en rigtig god ide om, hvordan bilen bestykkes, selv om den i skrivende stund endnu ikke er officielt præsenteret. Rækkevidder på mellem 400 og 570 kilometer kan forventes, ligesom den sandsynligvis vil have mellem 170 og 340 heste, alt efter variant.

Billedet herunder er lækket på det spanske forum CocheSpias, og her ser man tydeligt lighederne med ID.5.

Ford har tydeligvis en strategi med at genoplive klassiske modeller som elbiler. Først var det Mustang, der fik turen. Nu er det så Capri og inden længe kommer Puma også som elektrisk udgave.

Det går hurtigt: Ford Danmark er allerede klar med priserne på de to Capri-varianter, der kommer til landet. Læs mere om det her.

Herunder Fords teaser for genopstandelsen …

The legend is back.

10.07.24 pic.twitter.com/uTq3UMHcn6
— Ford News Europe (@FordNewsEurope) July 7, 2024

Elektrisk Ford Capri lækket