Her er prisen på den nye Ford Capri

Den genopstandne – eller rettere nyfortolkede udgave af – Ford Capri er nu blevet officielt præsenteret. Den får en rækkevidde på op ti 621 kilometer og en skarp startpris på 319.990 kroner. Det fortæller Ford i en pressemeddelelse.

Lige som Ford Explorer er baseret på Volkswagen ID.4, er Ford Capri baseret på ID.5. Og ligesom det er tilfældet med Explorer er Capri altså billigere end Volkswagens udgave.

Den kommer til Danmark i to forskellige varianter – Select og Premium. Indstigningsmodellen er den baghjulstrukne Select, der har 170 heste i stalden og en rækkevidde på 389 WLTP-kilometer. Select fås også med 286 heste og 627 WLTP-kilometer på batteriet til 359.900 kroner.

Den genopstandne Ford Capri.

Sidst fås Select også i en firehjulstrukken udgave med 340 hk. Den har lidt kortere rækkevide på 592 WLTP-kilometer og koster 379.990 kroner.

Ford Capri Select | 170 hk | 286 hk | 340 hk
Rækkevidde (WLTP) | 389 km | 627 km | 592 km
Motor | 170 heste | 286 heste | 340 heste
Moment | – | 545 Nm | 545 / 134 Nm
Hjultræk | Baghjulstræk | Baghjulstræk | Firehjulstræk
Batteri | – | 77 kWh | 79 kWh
Ladeeffekt | – | 11 kW / 135 kW | 11 kW / 185 kW
Pris | 319.990 kr. | 359.900 kr. | 379.990 kr.

Alle varianter, med undtagelse af den billigste, kan bestilles fra i dag med en forventet dansk levering ultimo 2024/primo 2025.

Ford Capri Premium | 286 hk | 340 hk
Rækkevidde (WLTP) | 627 km | 592 km
Motor | 286 heste | 340 heste
Moment | 545 Nm | 545 / 134 Nm
Hjultræk | Baghjulstræk | Firehjulstræk
Batteri | 77 kWh | 79 kWh
Ladeeffekt | 11 kW / 135 kW | 11 kW / 185 kW
Pris | 379.900 kr. | 399.990 kr.

Hvad med udstyret?

Som standard kommer Ford Capri Select blandt andet med 19-tommer alufælge, justerbar 14,6-tommer touchskærm, el-justerbart førersæde med lændemassage, opvarmede forsæder og rat, nøglefri adgang og start, samt intelligent adaptiv fartpilot.

Et kig indenfor i kabinen.

Premium-varianten har 20-tommer alufælge, B&O Premium audio system, fuldt kunstlæderindtræk på sæderne, håndfri el-bagklap, Matrix LED-forlygter med blændfri funktion og ambientebelysning i bilens kabine.

Den nye Ford Capri kan have  572 liter i bagagerummet og har, ligesom Explorer, en såkaldt MegaConsole mellem bilens forsæder til opbevaring af 17 liter yderligere habengut. Bilen kan desuden have mellem 1.000 og 1.200 kilo på krogen, alt efter variant.

Nyheder på WhatsApp

iNPUT har lanceret en ny WhatsApp-kanal for at give dig det bedste fra vores artikler. Vi udsender et udvalg af to til tre af de seneste historier hver dag.

Du kan abonnere på vores kanal fra din mobiltelefon eller på WhatsApp-webstedet.

Opdateringer vises på fanen kanalfeed, og du kan endda vælge at få notifikationer, når der er noget nyt at se.

Klik på dette link for at se kanalen i WatsApp.

Her er prisen på den nye Ford Capri