Nu kan Ford Puma Gen-e leases for 1.395 kroner om måneden

Ford meddeler, at de har skåret i leasingpriserne på tre af deres elbiler, nemlig Ford Puma Gen-E, Ford Explorer og Ford Capri. Hvis du er villig til at lægge 49.995 kroner i udbetaling, kan du lease dem for henholdsvis 1.395 kroner, 1.995 kroner og 2.495 kroner om måneden.

For Puma Gen-E svarer de samlede leasing-omkostninger til 43,9 procent af kontantprisen; der er altså tale om det, man normalt vil kalde “et skarpt” leasingtilbud – og giver en billig adgangsbillet til elbil-livet uden risikoen ved at eje.

Til prisen får du en rummelig og moderne mini-SUV med op til 376 kilometers rækkevidde, lynopladning fra 10 til 80 procent på omkring 23 minutter og plads til både familie og bagage. Aftalen dækker 10.000 kilometer om året. Fem tusinde ekstra kilometer om året kan tilkøbes for 350 kroner om måneden.

LÆS MERE: Test af Ford Puma Gen-E.

Som prikken over i’et følger et halvt års gratis Clever-abonnement og installation af ladeboks med i aftalen. Det betyder, at du kan lade bilen hjemme eller på Danmarks største offentlige ladenetværk uden ekstra omkostninger de første seks måneder.

Flere modeller på kampagne

Puma Gen-E er ikke alene. Også Fords større Explorer og retro-inspirerede Capri er kommet på kampagnetilbud. Explorer kan leases fra 1.995 kroner om måneden, mens Capri starter ved 2.495 kroner. Igen ved en udbetaling på 49.995 kroner.

For alle tre modeller gælder det, at du kan slippe med billigere udbetaling på ned til til 4.995 kroner, men med højere månedlige leasingpriser. Eksempelvis koster Puma Gen-E 2.995 kroner om måneden med en udbetaling på 4.995 kroner – dermed bliver de samlede udgifter på 45,9 procent af kontantprisen. Stadig i den bedre ende af skalaen.

Ford Puma Gen-E | Udbetaling | Månedlig udgift | Totalt omkostninger | Kontantpris | Procent af kontantpris
FWD SR Select | 49.995 | 1.395 | 100.995 | 229.990 | 43,9%
| 14.995 | 2.495 | 100.995 | 229.990 | 43,9%
| 4.995 | 2.995 | 105.595 | 229.990 | 45,9%
FWD SR Premium | 49.995 | 1.495 | 104.595 | 244.990 | 42,7%
| 14.995 | 2.595 | 109.195 | 244.990 | 44,6%
| 4.995 | 3.095 | 117.195 | 244.990 | 47,8%

Her er der links direkte til prislisterne på de tre modeller:

Ford Puma Gen-E.

Ford Explorer.

Ford Capri.

Nu kan Ford Puma Gen-e leases for 1.395 kroner om måneden